
Ægteskab  og  Skilsmisse 

Af  Præsident  David  O.  Mc.  Kay. 

Tale  holdt  ved  Generalkonferencen  i  Tabernaklet,  Salt  Lake 
City,  den  8.  April   1945. 

„Og  Farisæerne  kom  til  ham  og  spurgte  for  at  friste 
ham:  Har  en  Mand  Lov  til  at  skille  sig  fra  sin  Hu- 
stru? Han  svarede  dem  og  sagde:  Hvad  har  Moses 
foreskrevet  eder?  De  sagde:  iMoses  har  givet  Lov  til 
at  skrive  Skilsmissebrev  og  skille  sig  fra  hende  Men 
Jesus  sagde  til  dem:  For  eders  ihaarde  Hjerters  Skyld 
har  han  skrevet  eder  dette  Bud.  —  Mark.  lo:  2—5. 

For  nyligt  hørte  jeg  Præsident  Grant  udtrykke  sin  alvorlige 
Bekymring  over  den  tydelige  Forøgelse  af  Ansøgninger  om  at 
blive  løst  fra  Ægteskabets  Baand.  Hans  Bekymring  og  Frygt 
for,  at  der  er  tiltagende  Slaphed  i  de  unges  Sind  med  Hensyn 
til  Ægteskabspagtens  Vigtighed  og  Hellighed  har  givet  mig 
Inspiration  til  Emnet:  ,,Æ,gteskab  Oig  Skilsmisse,"  som  jeg  nu 
vil  henlede  eders  Opmærksomhed  paa. 

Unge  Mennesker,  som  maa  lære  at  tilpasse  sig  efter  hin- 
anden paany,  naar  de  unge  Ægtemænd,  .der  er  i  de  væbnede 
Styrker,  vender  tilbage  til  Privatlivet,  skaber  en  ny  Situation, 
som  er  vel  værd  at  overveje. 

Med  Hensyn  til  alle  Problemer  og  Vanskeligheder  i  vort  Liv 
'her  paa  Jorden,  er  Jesus  Kristus  den  eneste  trygge  Vejleder, 
som  vi  kan  gaa  til  for  at  faa  Hjælp  og  Trøst.  Markus'  Beret- 
ning om  Jesu  Svar  til  Farisæerne  angaaende  Skilsmisse  viser 
Frelserens  Stilling  til  dette  vigtige  Spørgsmaal. 

Et  nøjagtigt  Studium  af  denne  Tekst  og*  andre  Udtalelser 
af  ham  angaaende  Ægteskabet  og  Skilsmisse  fjerner  Tvivlen 
om,  at  Jesus  fremstillede  Ægteskabet  som  værende  af  gud- 
dommelig Oprindelse  og  lærte,  at  Ægteskabspagten  skulde 
holdes  hellig. 

Dette  høje  Ideal  af  Ægteskabet  bliver  bekræftet  i  ny  Aaben- 
baring.  I  Pagtens  Bog  læser  vi  saaledes: 

„Atter,  siger  jeg  eder,  at  den,  som  byder  ikke  at  gifte  sig,  er  ikke 
beskikket   af    Gud,    for   Ægteskabet   er    beskikket    .Menneskene    af    Gud. 

Derfor  er  det  lovligt,  at  Manden  har  en  Hustru,  og  de  to  skal  være 
eet  Kød,  og  alt  dette,  for  at  Jorden  skal  svare  til  sit  Skabelses  Maal  og 
blive  opfyldt  med  sit  bestemte  Antal  Mennesker  overensstemmende  med 
deres  Skabelse,,  førend  Verden  var."  —  P.  B.  49:15—17 

Da  Farisæerne,  der  s.øgte  at  retfærdiggøre  Skilsmisse,  cite- 
rede, at  „Moses  har  givet  Lov  til  at  skrive  et  Skilsmissebrev 
og  skille  sig  fra  hende",  svarede  Jesus: 

„ .  .  .  For  eders  haarde  Hjerters  Skyld  har  han  skrevet  eder  dette  Bud, 
men  fra  Skabelsens  Begyndelse  skabte  Gud  dem  til  Mand  og  Kvinde. 
Derfor  skal  Manden  forlade  sin  Fader  og  .Moder  og  holde  sig  til  sin 
Hustru  Og  de  to  skal  være  eet  Kød.  Saa  er  de  ikke  længere  to,  men 
eet  Kød.  Derfor,  hvad  Gud  har  sammenføjet,  skal  et  Menneske  ikke 
adskille."  —  Mark.  10:  5— 9. 

I  Følge  Skriften  har  vi  Ret  til  at  drage  den  Slutning,  at  Kristi 
Ideal  med  Ægteskabet  er,  at  Hjemmets  Baand  ikke  skal  bry- 
des, og  at  Tilstande,  som  foraarsager  Skilsmisse  er  Brud  paa 
hans  guddommelige  Lærdomme.  Nogle  af  disse  Ting  er:  Utro- 
skab fra  en  eller  begge  Parters  Side,  vanemæssig  Drukken- 
skab, fysiske  Voldshandlinger,  lange  Fængselsophold,  som 
bringer  Skam  over  Hustru  og  Familie,  en  uskyldig  Piges  For- 
ening med  en  lastefuld  Person  —  i  disse  og  maaske  andre 
Tilfælde  kan  der  være  Omstændigheder,  som  gør  Fortsættelsen 
af  Ægteskabet  til  et  større  Onde  end  Skilsmisse.  Men  disse 
er  de  særligt  vanskelige  Tilfælde  • —  de  er  Fejltagelser,  Ulyk- 
kerne i  Ægteskabets  Rige. 

Paa  den  anden  Side  er  det  at  se  paa  Ægteskabet  som  en  slet 
og  ret  Kontrakt,  der  kan  indgaas  for  Fornøjels.es  Skyld  som 
Følge  af  romantiske  Indfald  eller  i  egenkærlige  Hensigter,  og 
lade  det  opløses  ved  den  første  Vanskelighed  eller  Misfor- 
staaelse,  der  indtræffer  sig,  et  Onde,  der  fortjener  at  blive  for- 
dømt paa  .det  strengeste,  særligt  i  de  Tilfælde,  hvor  Børn  kom- 
mer til  at  lide  som  Følge  af  en  saadan  Adskillelse. 

Ægteskabet  er  en  hellig  Forbindelse,  der  indgaas  af  aner- 
kendte Grunde  —  særlig  for  at  stifte  en  Familie.  Det  paastaas 
af  nogle  skarpe  Iagttagere,  at  vort  nuværende  moderne  Liv 
har  Tendens  til  at  hindre  disse  Hensigter.  Der  skrives  saaledes: 

Moderne  Livsvilkaar  bidrager  til  disse  Hindringer.  Før  havde  en  gift 
Kvinde  et  Hjem  at  tage  Vare  paa  og  ofte  flere  Børn.  I  Dag  er  det  saa- 
dan  i  mange    Dele    af   vort   Land,   at   en    Kvinde   enten   fortsætter   i   sin 

Stilling  eller  benytter  hele  sin  Tid  til  at  sc-igc  nye  Adspredelser  —  ingen 
JMaaltidcr  at  tilberede  I  saadanne  Tilfælde  bliver  hendes  Fritidsbeskæf- 
tigelser -hendes  altopslugende  Interesser  —  Interesser,  som  ofte  leder  hende 
bort  fra  sin  Åland  i  Stedet  for  nærmere  ham. 

For  fire  og  tyve  Aar  siden,  da  Dampskibet  „Marama" 
kastede  An.ker  udenfor  Koralrevet,  som  omgiver  Rarotonga, 
spurgte  en  Passager,  som  ønskede  at  gaa  i  Land,  Kaptajnen, 
hvorfor  han  ikke  kastede  Anker  nærmere  Broen.  Som  Svar 
nævnte  den  erfarne  Sømand  upaalideligt  Farvand  og  pegede 
paa  Maskinen  af  et  Skib  ,,Maita"  og  paa  Boven  af  et  andet, 
som  stadig  stak  op  af  Vandet,  og  som  begge  bar  tavse  Vidnes- 
byrd om  Faren  ved  at  ankre  for  nær  Kysten,  af  disse  Koraloer. 
,,Vi  kaster  Anker  her,"  sagde  Kaptajnen,"  fordi  det  er  tryg- 
gere at  undgaa  at  blive  slaaet  i  Sykker  saadan  som  de  to  Skibe 
paa  de  farlige  Rev. 

En  ligegyldig  Holdning  overfor  Ægteskabet,  de  ufornuftige 
Forslag  om  ,, Kammeratægteskab",  den  daarlige,  djævelske 
Teori  om  ,,fri  Kønsforbindelse",  er  farlige  Rev,  som  mangt  et 
Familieskab   strander   paa. 

En  stadig  aftagende  Fødselsprocent  og  en  tiltagende  Skils- 
misseprocent er  ildevarslende  Tegn,  søm  truer  det  amerikanske 
Hjems  Stabilitet  og  Fortsættelsen  af  vor  nuværende  Regerings- 
form. En  redaktionel  Artikel  i  et  Ugeblad,  som  udkommer  i 
Nationens  Hovedstad,  siger: 

Siden  1890  er  Amerikas  Forenede  Staters  Fødselsprocent  faldet  fra 
32,9  til  17,4  pr.  1000  Indbyggere.  I  samme  Tidsrum  er  Skilsmisseprocen- 
ten steget  fra  5,7   til   19,3   pr.    100  Ægteskaber. 

En  aftagende  Fødselsprocent  sammen  med  en  tiltagende  Skilsmisse- 
procent er  daarlige  Tegn  paa  individuel  Tro  paa  Fremtiden  Derfor 
varsler  det  daarligt  for  Nationens  Fremtid.  Hvad  er  i  det  lange  Løb 
Hensigten  med  store,  nye  offentlige  Programmer,  hvis  det  enkelte  Indi- 
vid med  stadig  Angst  for  Fremtiden  farer  uroligt  om  fra  Mage  til  Alage 
og  systematisk  berøver  Nationen  sine  egne  gode  Egenskaber  i  næste 
Generation?  En  Nations  Bestaaen  er  fuldstændig  afhængig  af  dens  Hjems 
Stabilitet,  dens  Indbyggeres  Familiestolthed  og  disse  Familiers  Forplant- 
ning Generation  efter  Generation 

Ekspræsident  Taft  sagde  ved  en  vis  Anledning: 

„Det  er  Hjemmene,  som  danner  Grundvolden  for  vor  Nation.  Og 
hvis  vi  ikke  kan  forhindre  Hjemmene  i  denne  stadige  demoraliserende 
Opløsning,  saa  er  det  bedre,  at  vi  gik  helt  ud  af  Regeringen." 

I  nogle  af  Staterne  i  Unionen  er  det  næsten  lige  saa  Het  at 
blive  skilt,  som  det  er  at  blive  gift.  Som  et  Resultat  af  denne 
Slaphed  ender  hvert  femte  Ægteskab  enten  med  Skilsmisse, 
eller  de  bliver  annuleret. 

Skønt  Statistikken  viser,  at  der  er  en  meget  lavere  Skils- 
misseprocent i  Kirken  end  i  Nationen,  saa  er  der  alligevel 
Grund  til  Ængstelse  over  det  Antal  Ægteskaber,  som  aarligt 
annuleres  ved  Skilsmissedomstolene. 

Den  virkelige  Kilde  til  vor  Nations  Sikkerhed  findes  i  et  vel- 
ordnet Hjem.  Et  Barns  Karakter  dannes  for  en  stor  De!  i 
Løbet  af  de  første  tolv  Aar  af  dets  Liv.  Det  er  blevet  regnet 
ud,  at  Barnet  i  dette  Tidsrum  tilbringer  omtrent  3240  Timer  i 
Skolen,  416  Timer  i  Søndagsskolen  eller  Kirken,  men  52,560 
Timer  i  Hjemmet  foruden  ,de  tolv  Timer,  det  sover  i  Døgnet. 
Med  andre  Ord  tilbringer  Barnet  seksten  Gange  saa  mange 
Timer  i  Hjemmet  som  i  Kirken. 

Der  er  tre  fundamentale  Ting,  som  hvert  eneste  Barn  er  be- 
rettiget til: 

\.  Et  respektabelt  Navn. 

2.  E\n  Følelse  af  Tryghed. 

3.  Anledninger  til  Udvikling. 

Familien  giver  Barnet  Navn  og  Stilling  i  Samfundet.  Et  Barn 
ønsker,  at  dets  Familie  skal  være  lige  saa  igod  som  Vennernes 
Familie.  Det  vil  være  i  Stand  til  at  pege  med  Stolthed  paa 
dets  Fader  og  til  altid  at  føle  sig  tilskyndet  til  at  gøre  det, 
der  er  godt  og  rigtigt,  naar  det  tænker  paa  dets  Moder.  Det 
er  Moderens  Piligt  at  leve  saaledes,  at  hendes  Barn  vil  for- 
binde alt,  hvad  der  er  smukt,  kærligt  og  rent  med  hende.  Og 
Faderen  skulde  leve  saaledes,  at  Barnet  ved  at  følge  hans 
Eksempel  vil  blive  en  god  Borger  og  en  sand  Sidste  Dages 
Hellig. 

Et  Barn  har  Ret  til  at  føle,  at  det  har  et  Tilflugtssted  i 
Hjemmet,  at  det  der  er  beskyttet  mod  alle  Farer  og  alt  ondt, 
der  findes  i  Verden  udenfor.  Harmoni  i  Hjemmet  og  Retsskaf- 
fenhed  er  nødvendige  Betingelser  for  at  opfylde  disse  Krav. 

Barnet  maa  have  Forældre,  der  er  lykkelige  sammen,  som  arbejder 
fortrøstningsfuldt   mod    Opfyldelsen    af    et   Livsideal,    som    elsker    deres 

Børn  med  en  oprigtig  og  uegennyttig  Kærligiied,  kort  sagt,  som  er 
ligevægtige  Individer,  der  er  i  Besiddelse  af  Indsigt,  saa  de  er  i  Stand 
til  at  give  Barnet  en  værdifuld  Grundvold,  som  vil  være  af  større 
Betydning    for    dets    Udvikling    end   materielle  Goder. 

Skilsmisse  berøver  som  Regel  disse  Fordele. 


Hvordan  Skilsmisser  kan  reduceres. 

1.  Erstat  den  nuværende  Tendens  til  at  betragte  Ægteskabet 
som  noget  ubetydeligt  ved  at  tillægge  det  den  store  Betydning, 
som  Kristus  tillægger  det.  Lad  os  se  paa  Ægteskabet  som  en 
hellig  Forpligtelse  og  en  Pagt,  der  er  evig  eller  kan  gøres  evig. 

2.  Lær  de  unge  af  begge  Køn.  om  Ægteskabets  Ansvar  og 
Idealer,  saa  de  kan  forstaa,  at  Ægteskabet  medfører  Forplig- 
telse Oig  ikke  er  et  Arrangement,  der  kan  opsiges,  naar  det  be- 
hager en.  Lær  dem,  at  ren  Kærlighed  mellem  Kønnene  er  noget 
af  det  ædleste  paa  Jorden,  og  at  det  er  den  største  af  Menne- 
skenes Pligter  at  faa  Børn  og  opdrage  dem.  Med  Hensyn  til 
dette  er  det  Forældrenes  Pligt  at  sætte  et  Eksempel  i  Hjemmet, 
saa  Børnene  kan  se  og  tilegne  sig  saa  at  sige  Familielivets 
Hellighed  og  de  Ansvar,  som  er  forbundet  med  det. 

3.  Antallet  paa  opløste  Æigteskaber  kan  reduceres,  hvis  Par- 
rene indser,  endog  førend  de  gaar  til  Alteret,  at  Ægteskabet 
kræver  gensidig  Støtte,  at  man  maa  give  saa  vel  som  modtage, 
og  at  man  maa  være  villig  til  fuldstændigt  at  opofre  sig.  Har- 
riet Beecher  Stowe  skriver,  som  ganske  rigtigt  er: 

..Ingen  Mand  eller  Kvinde  kan  skabe  et  sandt  Hjem,  hvis  de  ikke 
er  villige  til  fra  Begyndelsen  af  at  møde  Livet  med  Mod,  at  mOde 
Arbejde  og  Offer.  Kun  til  saadanne  kan  denne  største  guddommelige 
Magt  blive  givet:  at  skabe  paa  Jorden  det,  der  er  den  nærmeste  Efter- 
ligning   af   Himmelen. 

En  anden  Betingelse  for,  at  Ægteskabspagten  skal  være 
varig,  er,  at  Ordinancen  biver  udført  i  Tempet.  Førend  et  saa- 
dant  Ægteskab  bliver  bekræftet,  er  det  nødvendigt  for  den 
unge  Mand  og  den  unge  Kvinde  at  faa  en  Anbefaling  af  Biskop- 
pen. De  skulde  gaa  til  ham  personligt,  og  den  Biskop,  der  gør 
sin  Pligt,  vil  give  Parret  Raad  og  Vejledning  med  Hensyn  til 
de  Forpligtelsers  Hellighed,  som  de  unge  Mennesker  skal  paa- 
tage sig,  og  vil  fremsætte  alle  de  Raad,  der  tidligere  er  nævnt 

for  at  beskytte  Ægteskabets  Renhed.  Her  i  Præstedømmets 
Nærværelse  modtager  det  unge  Par,  førend  det  paatager  sig 
Forpligtelserne,  Vejledning  om  de  Pligters  Hellighed,  der  lig- 
ger foran  dem.  Og  ligeledes  bliver  det  fremdraget  for  dem, 
om  de  er  beredt  til  i  Hellighed  og  Renhed  at  gaa  til  Guds 
Alter  Oig  der  besegle  deres  Løfter  om  Kærlighed. 

5.  Og  til  Slut  er  der  et  Princip,  der  for  mig  synes  at  være 
af  den.  største  Betydning,  naar  det  gælder  Lykke  i  Ægteskabet, 
og  det  er  Princippet  om  Renhed  og  Kyskhed,  saadan  som  det 
læres  og  praktiseres  af  De  Sidste  Dages  Hellige.  Det  er  almin- 
deligt at  høre  ude  i  Verden,  at  det  ikke  er  saa  nøje  med 
Mændene,  men  unge  Piger  maa  beskyttes  og  passes  paa.  I 
Jesu  Kristi  Kirke  er  der  kun  een  moralsk  Standard.  Ingen  Mand 
har  større  Ret  til  at  bryde  Kyskhedens  Lov  end  Kvinden.  Hun 
har  lært,  at  den  eneste  Synd,  der  er  større  end  at  miste  sin 
Dyd,  er  at  begaa  Mord.  Og  det  samme  Ideal  gælder  Mændene. 
Det  forventes  af  den  unge  Mand,  der  kommer  til  Biskoppen 
og  beder  om  en  Anbefaling  for  at  føre  en  ren  Pige  til  Alteret, 
at  han  kan  give  den  samme  Renhed,  som  han  venter  at  modtage. 

For  at  faa  den  rette  Løsning  paa  dette  store  Problem  kan  vi 
trygt  vende  os  til  Jesus  Kristus.  Han  lærte,  at  Ægteskabet  er  af 
guddommelig  Oprindelse,  at  ,,det  er  indstiftet  af  Gud",  at  det 
kun  skulde  opløses  under  helt  ekceptionelle  Omstændigheder.  I 
Følge  Kristi  Kirkes  Lærdomme  er  Familien  af  største  Vigtighed 
saavel  for  Individet  som  Samfundet,  „Lykkelige,  ja,  mere  end 
lykkelige,  er  de,  der  kan  glæde  sig  over  et  uforstyrret  Samliv, 
og  hvis  Kærlighed,  upaavirket  af  Modgang,  ikke  skal  opløses 
førend  den  yderste  Dag". 

Ægtepagten  varer,  naar  den  bliver  beseglet  med  det  hellige 
Præstedømmes  Myndighed,  ligesom  Familieskabet,  gennem  Tid 
og  al  Evighed.  —  Det,  som  Oud  har  sammenføjet, 
skal  intet  Menneske  adskille. 

Gud  velsigne  disse  unge  Par,  som  maa  tilpasse  sig  efter  hin- 
anden paany,  nogle  under  prøvende  Omstændigheder,  naar 
Mændene  vender  tilbage  fra  Hæren,  og  maa  Gud  velsigne  os 
alle  til  at  se  alvorligere  og  oprigtigere  og  ydmygere  paa  Ægte- 
skabets Hellighed,  er  min  Bøn  i  Jesu  Kristi  Navn,  Amen. 


(Fra  „Improvement  Era.") 


172 


Til  de  Hellige  i  Danmark. 

Søster  Garff  og  jeg  og  vore  tre 

Børn  —  Mark  R,  Charlotte  og 
Oeorg;ia  —  spnder  herigennem 
vore  hjerteligste  Hilsener  til  Kir- 
kens Medlemmer  og  til  alle  vore 
Venner  i  Danmark.  Vi  sender  og- 
saa  en  Hilsen  fra  Missionærerne, 
der  virkeae  1  Danmark,  og  af  hvil- 
ke de  fleste  n.u  er  i  De  forenede 
Staters  Hære.  De  har  nu  med  Mod 
bekæmpet  vore  Fjender  i  den  Hen- 
sigt, at  alle  Nationer  kunde  blive 
frie,  og  uden  Tvivl  har  de  hjemvendte  danske  Missionærers  Tan- 
ker været  opfyldt  af  Ønsket  om  Danmarks  Befrielse.  Vore  Sol- 
dater var  villige  til  at  kæmpe  og  .dø,  for  at  alle  Mennesker  i  Ver- 
den kunde  blive  frie. 

Jeg  mener,  at  de  Missionærer,  der  har  virket  i  Danmark,  nu 
efter  Krigens  Afslutning  bør  betragtes  som  fuldtud  at  have  betalt 
„deres  Gæld"  for  al  den  Venlighed  og  Gæstfrihed,  der  er  blevet 
ydet  dem  af  Kirkens  Medlemmer  og  Venner  i  eders  velsignede 
Land. 

Saa  vidt  vi  kan  skønne  af  de  offentlige  Meddelelser,  er  ingen 
af  Missionærerne,  der  har  arbejdet  i  Danmark,  blevet  dræbt  under 
Krigen,  men  flere  er  blevet  saaret.  Mange  af  dem  var  i  Tyskland 
ved  Krigens  Afslutning.  Nogle  af  Missionærerne  deltog  i  de  sidste 
to  Aars  Hovedslag. 

Masser  af  amerikanske  Soldater  er  blevet  dræbt  i  Krigsaarene 
saavel  i  Europa  som  i  Asien  og  paa  Verdenshavene,  og  hele  vor 
Nation  sorger  af  den  Grund.  Danmark  har  jo  ogsaa  mistet  mange 
danske  Mænd,  som  elskede  personlig  Frihed  og  Selvbestemmelses- 
ret og  national  Frihed  mere  end  deres  eget  Liv.  Imidlertid  har 
Kirkens  Medlemmer  som  et  Hele  ikke  lidt  saa  meget  under  Krigen 
som  de  Mennesker,  de  lever  iblandt. 

Maaske  nogle  af  eder  har  mistet  en  Søn  eller  en  Datter  paa 
Grund  af  Krigen.  Jeg  har  faaet  Meddelelse  om,  at  Broder  og 
Søster  Emil  Thomsen  i  Silkeborg  har  mistet  en  af  deres  Sønner, 


173 


og  jeg  ønsker  at  udtrykke  min  dybeste  Medfølelse  med  dem  samt 
sige,  at  deres  Søn  paa  Dommens  Dag  vil  staa  som  et  Vidne  imod 
dem,  der  .dræbte  ham,  og  mod  dem,  som  staar  til  Ansvar  for  Ud- 
gydelsen af  uskyldigt  Blod. 

Naar  den  endelige  Domsdag  kommer,  vil  rettænkende  og  ret- 
færdige Mæn.d  staa  som  Vidner  med  onde  Mænds  ugudelige  Hand- 
linger og  bringe  en  retfærdig  Orden  i  alle  Ting.  Jeg  kan  tænke 
mig,  at  mange  af  Kirkens  unge  Mænd,  der  har  mistet  deres  Liv 
i  Krigen,  vil  staa  for  Guds  Domstol  som  Vidner  imod  de  Mænd, 
der  har  foraarsaget  Krigen  og  dens  Rædsler. 

Vi  beder,  at  vor  himmelske  Fader  vil  borttage  de  Menneskers 
Sorg,  som  har  mistet  nære  og  kær?  Slægtninge  under  Krigen  og 
give  dem  Tro;  thi  alle,  som  har  Tillid  til  Guds  Hjælp,  og  som 
tjener  ham,  skal  nyde  evig  Glæde. 

Guds  Hellige  lever  fremdeles  i  Danmark!  „Sandheden  har  sej- 
ret", og  .de,  der  har  villet  herske  over  det  danske  Folk,  er  blevet 
forjaget.  Fjendens  Magt  er  brudt;  Friheden  tilbagegivet,  og  Guds 
Riges  Anliggender  kan  forhaabentlig  uforstyrret  blive  forvaltet 
af  hans  Præstedømme  i  Overensstemmelse  med  Landets  politiske 
Frihed.  Vi  er  i  Sandhed  taknemlige  for  alle  de  Velsignelser,  vi 
har  modtaget.  Herren  har  hørt  vore  Bønner  for  eder.  Han  hørte 
eders  Bønner.  Missionærerne,  .der  nu  er  Soldater,  har  ogsaa  bedt 
for  eder. 

Jeg  haaber,  at  vi  alle  vil  indvi  os  til  fortsat  Tjeneste  for  Evan- 
geliets Sag  og  daglig  vise  vor  Taknemlighed  til  vor  himmelske 
Fader  for  de  mange  Velsignelser,  vi  modtager  fra  ham.  Han  har 
velsignet  os  alle,  og  lad  os  af  vort  ganske  Hjerte  bede  og  anraabe 
Gud  om,  at  Freden  nu  maa  herske  i  vor  krigshærgede  Verden,  og 
at  Straffedommene  maa  blive  forkortet  for  de  Helliges  Skyld. 

Gør  alt,  hvad  I  kan  som  Herrens  Hellige  for  at  forkynde  Evan- 
geliets Fredsprincipper,  og  fordøm  alt  det,  der  leder  til  Krig,  og 
søg  stedse  at  komme  til  Kundskab  om  Guds  Vilje  med  Hensyn 
til  eders  Handlinger,  saa  at  vi  alle  kan  staa  pletfri  for  Guds 
Aasyn  paa  Dommens  Dag. 

Vi  vilde  være  lykkelige  over  at  se  eder  alle  igen;  thi  vore 
Erfaringer  fra  vor  Missionsgerning  i  Danmark  staar  som  .noget 
af  det  lyseste  og  mest  straalende  i  vort  Liv. 

Til   Slut  beder  vi  vor  himmelske  Fader,  om  han  vil  forbarme 

sig  over  eder,  der  er  svagelige  og  give  eder  Kræfter  til  at  udføre 
eders  daglige  Gerning  med  Glæde.  Vi  beder  Gud  velsigne  eder 
alle  og  delagtiggøre  eder  i  Evangeliets  herlige  Gaver  og  styrke 
eder  baade  aandeligt  og  legemligt,  saa  I  kan  glædes  og  frydes  i 
eders  Hjem   og  vedvarende  virke  til   Guds  Velbehag. 

Vi  nedbeder  Guds  Fred  over  alle  de  Sidste  Dages  Hellige  i  Dan- 
mark, som  saa  nidkært  har  udført  det  Arbejde,  der  kræves  af 
Kirkens  Præstedømme  og  over  alle  Medlemmer  af  vor  elskede 
Kirke. 

Min  Hustru  ønsker  sammen  med  mig  at  sende  en  kærlig  Hilsen 
til  eder  alle  i  Haabet  om,  at  I  alle  maa  modtage  Herrens  rigeste 
Velsignelser.  Modtag  alle  de  hjerteligste  Hilsener. 
Eders  hengivne  Broder  og  Søster 

Mark  B.  og  Gertrude  R.  Garff. 


Et  Trøstens  Ord. 

Af  Ældste  Einar  A.  Strand.  Oslo. 

Mange  Mennesker  blev  i  Krigens  Tid  revet  bort  fra  Hjem,  Fa- 
milie og  kære  ved  Ulykker  og  Krigshandlinger.  Stor  Sorg  ramte 
deres  efterladte.  Mange  Mødre  især  mistede  deres  Sønner,  brød 
sammen,  og  deres  Tro  paa  en  kærlig  og  vis  Gud,  som  er  alles 
Fader,  blev  rokket  i  dens  Grundvold.  Deres  Livs  Fundament  op- 
løstes, og  de  blev  rodløse,  vidste  ikke  ,hvor  de  skulde  vende  sig 
hen,  eller  hvem  de  skulde  søge  Trøst  hos. 

Hvem  kan  vel  hjælpe  disse  ulykkelige  Mennesker  under  disse 
Forhold?  Kan  Mennesker  gøre  det?  Det  kan  for  mange  synes 
udfordrende  og  ogsaa  blive  helt  misforstaaet,  dersom  en  Mand, 
som  har  Inspiration  og  Autoritet,  kommer  med  trøstende  Ord, 
som  om  det  var  fra  Gud  selv. 

Men  ikke  desto  mindre  har  Gud  i  vor  Tid  sine  Tjenere  mid!t 
iblandt  Menneskene  her  paa  Jorden  akkurat  som  før  i  Tiden,  og 
disse  Mænd  har  derfor  Myndighed  og  Inspiration  til  at  meddele 
Guds  Trøst  og  Vejledning  til  alle,  som  lider. 

Og  som  det  vigtigsite  af  alt:  Gad  har  kun  een  Kirke  paa  Jorden 
i  Dag,  som  Tilfældet  ogsaa  var  i  tidligeie  Husholdninger.  Gennem 
denne   Kirke  har   han   aabenbaret   Lyset  og   Sandheden  om  hele 


175 


Frelsensplauen,  som  er  gældende  for  alle  Mennesker  i  alle  Tids- 
aldre, baade  levende  og  døde.  Guds  Kirke  ledes  af  ham  selv  ved 
Profeter  og  Apostle  samt  andre  nødvendige  Embedsmænd,  som 
han  har  udvalgt  blan.dt  Mænd  paa  Jorden,  fordi  han  ikke  selv 
kan  være  baade  i  Himlen  og  paa  Jorden  samtidig.  Saadan  har 
det  altid  været,  naar  Guds  Rige  og  Jesu  Kristi  Evangelium  har 
været  paa  Jorden.  ; 

Denne  Sandhed)  maa  alle  ulykkelige  Mødre,  Fædre  og  Menne- 
sker i  Almindelighed  forstaa  fuldt  ud  og  være  villige  til  at  ind- 
rømme, førend  de  kan  blive  trøstet  i  deres  Sorg  og  Vaande  over 
Tabet  af  deres  kære. 

Maaske  noge  naf  disse  sørgende  er  gaaet  til  deres  respektive 
Sjælesørgere  i  deres  'Kirker  og  Menigheder  med  det  mest  bræn- 
dende af  alle  Spørgsmaal:  „Hvor  er  vore  kære,  som  er  blevet, 
revet  bort  fra  os  under  Bombeangreb,  Sabotagehandlinger  og 
andre  Krigsbegivenheder?" 

Hvis  der  er  et  Liv  herefter,  hvordan  har  de  det  der,  hvor  de 
nu  er?  og  lignende  Spørgsmaal.  ,,Ja,"  svarer  deres  kristne  Sjæle- 
sørgere i  visse  Tilfælde,  om  ikke  alle  svarer  saaledes,  „dersom 
de  var  omvendt  og  troede  paa  Jesus,  skal  I  ingen  Bekymring 
nære  for  dem,  da  er  de  frelst  og  har  det    godt." 

Maaske  de  fik  tilstrækkelig  Tid  til,  førend  Døden  kom,  at 
raabe  Jesu  Navn  eller  faa  opsendt  en  Bøn  i  den  11.  Time,  da 
kan  I  være  trygge  for  dem,  deres  {Frelse  er  dem  vis,  selv  om  de 
saa  aldrig  tidligere  har  henvendt  sig  til  ham.  Men  skulde  det  nu 
være  gaaet  saa  galt,  at  de  ikke  fik  Tid  til  noget  saadant  og 
heller  ikke  før  har  tænkt  paa  deres  Sjæls  Frelse,  med  andre 
Ord  beredt  sig  for  Døden,  ja,  da  er  alt  Haab  forbi.  Da  er  de 
fortabt  for  evigt  i  Følge  den  almindelige  kristne  Fortolkning  af 
Guds  Ord.  Da  er  det  meget  omtalte  brændende  varme  Sted  deres 
Ende.  En  frygtelig  Dom  at  høre  for  alle  dem,  som  har  mistet 
nogen  af  dem,  som  var  deres  et  og  alt  i  dette  Liv. 

Men  her  maa  vi,  som  er  kaldt  dertil  af  Gud,  vise  rødt  Lys, 
Stoppesignal.  Og  saa  aabner  vi  for  Lyset  fra  Himlen,  saa  det 
kan  strømme  frit  og  varme  deres  sørgende  Hjerter,  fylde  dem 
med  virkelig  Trøst,  som  vil  varme  og  velsigne  dem  med  Sand- 
heden om  alle  vore  dødes  Tilstand,  saaledes  som  Gud  har  aaben- 
baret  den  til  os  Mennesker  i  disse  de  sidste  D^ge. 

Vi  taler  og  synger  om  Guds  store  Kærlighed,  hans  vidunder- 
lige Planer  med  os,  hans  Børn,  og  hvori  bestaar  da  den,  der- 
som de  kristne  Læresætninger  er  sande? 

Lad  os  erindre,  hvad  han.  selv  sij^^er  i  et  af  Budene  fra 
gamle  Dage:  , 

..Jeg,  Herren  din  Gud,  er  en  nidkær  Gud,  som  hjemsøger  Fædrenes 
.Misgerninger  paa  Børnene  indtil  3.  og  4.  Led,  men  som  civer  Miskund- 
hed indtil  tusinde  Led  mod  dem,  som  elsker  mig  og  holder  mine  Bud." 

Retfærdighed  mod  alt  og  alle  og  fuld  Hensyntager.  til  alle 
skærpende  og  formildende  Omstændigheder,  som  har  været 
til   Stede  i  vort  Liv. 

Og  nu  den  fulde,  glædelige  Sandhed,  den  store  Nyhed  for 
alle  dem,  som  ikke  kender  Jesu  Kristi  Evangelium: 

Deres  døde  Sønner,  Mænd  og  Børn  lever  i  Aandernes  Verden 
som  lige  saa  go.de  Mennesker,  som  de  var,  da  de  havde  dem 
her  hos  sig. 

De  har  bibeholdt  deres  fulde  Erindring  om  alt,  hvad  de  har 
oplevet  sammen  med  dem,  ondt  og  godt,  de  har  deres  Længs- 
ler, deres  varme  Følelser,  ja,  al  den  Kærlighed,  som  Gud  har 
givet  dem  i  Eje.  Og  de  er  paa  et  Sted,  hvor  de  har  fuld^  An- 
ledning til  at  forbedre  sig,  om  de  har  noget  at  omvende  sig 
fra,  og  det  har  jo  alle.  De  har  ogsaa  faaet  Anledning  til  at 
træffe  deres  Forfædre  og  Slægtninge,  som  var  der,  førende  de 
selv  kom  der.  Gud  har  ogsaa  der  sine  bemyndigede  Tjenere, 
som  gaar  omkring  og  prædiker  Jesu  Kristi  frelsende  Evange- 
lium for  alle  Aanderne.  Tvivler  I  paa  dette,  saa  læs  1.  Peters 
Brev,  3.  Kap.  18-21  Vers  og  4.  Kap.  6.  Vers,  saa  vil  Tvivlen 
forsvinde,  og  De  vil  føle  en  ufattelig  Glæde.  Engang  i  Herrens 
bestemte  Tid  vil  vi  alle  gaa  over  paa  den  anden  Side  og  møde 
dem,  som  er  gaaet  forud  for  os,  og  det  vi  blive  en  virkelig 
Genforening  og  en  Glæde,  som  intet  Menneske  fatter  i  Dag. 

Lad  os  ogsaa  forstaa,  at  der  er  en  dybere  Mening  med  alt; 
ingen  dør,  uden  at  der  er  en  Mening  med  det.  Om'  du  og  jeg 
ikke  forstaar  det,  er  dette  intet  Bevis  for,  at  det  ikke  er  saa- 
ledes.  Nej,  men  vor  almægtige,  kærlige  Fader  i  Himlen,  han 
gør  kun  det,  soii  er  til  Gavn  for  hans  Børn;  det  er  netop  der- 
for, han  er  Gud  og  vil  ordne  alt  til  alles  Fordel  og  Tilfredshed. 

Jesus  siger  selv:  „I  min  Faders  Hus  er  der  mange  Boliger. 

Jeg  gaar  bort  for  at  berede  eder  et  Sted,  for  at  hvor  jeg  er, 
der  kan  I  ogsaa  være."  Læs  selv  hele  Fortællingen  i  Johs.  14. 
Kap.  Ganske  modsat  den  kristne  og  sekteriske  Paastand  vil 
Gud  frelse  alle  Mennesker;  de  vil  alle  faa  en  Grad  af  Frelse  i 
nøje  Overensstemmelse  me.d  deres  Liv  og  Gerninger  her  paa 
Jorden. 

Paulus  fortæller  os  i  Brevet  til  Fill.  2.  Kap.  9-11  Vers,  at 
engang  vil  hvert  Knæ  bøje  sig  og  hver  Tunge  bekende,  at 
Jesus  iKristus  er  Herre  til  Gud  Faders  Ære.  Og  i  1.  Brev  til 
Kor.  15.  Kap.  siger  han: 

„Har  vi  bare  i  dette  Liv  sat  vort  Haab  til  Kristus,  da  er  vi  de  ynk- 
værdigste af  alle  Mennesker." 

Ja,  lovet  være  Gud  og  Jesu  Kristi  Fader,  at  han  paa  saa 
vidunderlig  en  Maade  har  ordnet  og  tilrettelagt  alt  for  os.  Han 
har  Omsorg  for  alle  sine  Børn,  enten  de  saa  er  døde,  eller  de 
lever.  Hans  almægtige  Arm  er  ogsaa  udrakt  som  en  frelsende 
Hjælp  for  vore  kære  døde,  han  forstøder  ingen.  Det  er  kun 
os  kolde,  ufølsomme  og  haarde  Mennesker,  som  handler  saa- 
dan  mod  hinanden,  derfor  er  det,  at  Verden  er  fuld  af  ondt, 
og  vi  har  mange  Sorger  og  Bekymringer.  Maa  Gud  hjælpe 
alle  dem,  som  sørger;  men  søg  Trøst  hos  ham  og  giv  ham 
eders  Tak,  fordi  han  tager  Vare  paa  eders  kære  og  nærer 
Omsorg  for  dem,  hvor  de  nu  er,  indtil  I  engang  vil  møde  dem 
igen. 

Landet  rundt. 

AALBORG:  aaab:  Mandag  AALBORG:  Dødsfald.  Ons- 

den   24.   September   1945  blev  dag   den    12.   September  døde 

U  I  i  a   Rom  \2  r  d  ii  hl  La  r-  Søster  Anna  Katrine  P  e- 

s  e  n.  indlemmet   i   Kirken  ved  tersen,  44  Aar  gammel,  og 

Daab.     Denne     Handling    ud-  blev  begravet  Tirsdag  den  18. 

førtes    af    Ældste    Valdemar  September    paa    Nørresundby 

Christensen;      Haandspaalæg-  Kirkegaard.     Søster    Petersen 

gelse  af  Ældste  Alvin   Olsen.  havde  været  Medlem  af  Kirken 

siden  6.  Juni  1923.  Æret  være 

Samme   Dag  døbtes  C  h  r  i-  hendes  Minde! 
sten  Bredegaard  Jen- 
sen   af    Æildste    Henry   Løj-  AARHUS:    Søndag   den  29. 
borg;    Haandspaalæggelse    af  Juli  blev  Henning  Peter- 
Ældste  Elmer  Mørch.  5'  e  n  døbt  af  Faderen,  Ældste 

hele  Klassen  eller  af  enkelte 
Repræsentanter,  og  det  gjor- 
des alt  i  alt  udmærket.  Sær- 
lig Glans  kastedes  der  over 
Programmet  ved  en  tilkaldt 
Koncertmester,  som  behandle- 
de sin  Viorin.  med  stor  Dygtig- 
hed og  med  sit  Spil  skaffede 
de  tilstedeværende  en  musi- 
kalsk Oplevelse. 

Konferencens  Gudstjeneste 
fandt  Sted  Søndag  Aften  Kl. 
19  under  stor  Deltagelse. 
Foruden  Talerne,  Distrikts- 
præsident  Enok  Andersen  og 
Miss.ionspræsident  Orson  B. 
West,  havde  Tilhørerne  Glæ- 
den igen  at  høre  en  Broder  fra 
Amerika  tale,  nemlig  den  ktin 
20-aarig)e    Harman.   C.    Steed, 


Den  unge  Mand,  der  som  Sol- 
dat havde  været  med  un-der 
hele  Europa-Invasionen,  bar 
et  brændende  Vidnesbyrd  om 
Evangeliets  Sandhed. 

Musikalsk  bød  Aftenen  og- 
saa  paa  Oplevelser:  Koret  sang 
paa  Opfordring  nogle  af  sine 
„store"  Numre  som  ,,Den.  hel- 
lige Stad",  De,  som  saar  med 
Taarer"  og  gentagende  fra 
Koncerten  ,,Mustalainen". End- 
videre medvirkede  Ellen  Otto 
med  en  Solosang. 

Alt  i  alt  blev  Konferencen 
en  af  de  senere  Aars  mest  vel- 
lykkede og  hvad  samlet  Del- 
tagerantal angaar  den  største 
i  de  Aar,  vi  har  været  uden 
amerikansk  Ledelse.        /S. 


SØNDAGSSKOLEN 

December  1945. 

NADVERVERS 
Hin  Time  i  Getsemane, 
jeg  aldrig  glemme  kan. 
Hvad  du  for  mig,  o  Frelser,  led, 
ej  fatter  min  Forstand. 

KORLEKTIER 
/.  Søndag.  Børn  under  lo  Aar. 

,, Omvender  eder  og  tror  Evangeliet."  —  Mark.  1:15. 

2.  Søndag.  Børn  over  lo  Aar. 

„Vi  tror  paa  den  samme  Organisation,  som  fandtes  i  den 
oprindelige  Kirke,  nemlig  Apostle,  Profeter,  Evangelister,  Hyr- 
der, Lærere  osv." 

S,  Søndag.  Mellemklassen. 

„Og  da  Jesus  var  døbt,  steg  han  straks  op  af  Vandet,  og  se, 
Himlene  aabnedes  for  ham,  og  han  saa  Guds  Aand  fare  ned 
som  en  Due  og  komme  over  ham." 

4.  Søndag.  Seniorklassen. 

,, Jesus  sagde:  Elsker  hverandre  og  holder  Fred." 

SKANDINAVIENS  STJERNE,  Organ  for  Den  danske  .Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Pris:  pr.  Aargang  (12  Numre)   Kr.  4,00  —  enkelte  Numre  40  Øre. 

Ansvarhavende   Redaktør:    Orson   B.    West,   Priorvej    12,    København   F. 

Klostertrvkkeriet,  København. 


